**Emile Davenport Hirsch** (s. 13. maaliskuuta 1985 Palms, Kalifornia, Yhdysvallat) on yhdysvaltalainen näyttelijä. 

Hirsch on esiintynyt muiden muassa elokuvissa *Unelmien naapuri* (2004), *Lords of Dogtown* (2005), *Alpha Dog* (2006), *Erämaan armoille* (2007), sekä *Speed Racer* ja *Milk* (2008).

Ura
---

Emile Hirsch aloitti näyttelijäuransa kahdeksanvuotiaana. Hän esiintyi pienissä rooleissa televisiossa muun muassa sarjoissa *Sabrina, teininoita* ja *NYPD Blue*. Hän teki ensimmäisen elokuvansa *Tuhon vietti* vuonna 2001 ja seuraavana vuonna ensimmäisen pääosansa draamaelokuvassa *Kuoripoikien kosto*. Hänen seuraava roolinsa oli kouludraamassa *Keisareiden kerho*. Molemmat vuoden 2002 elokuvat saivat myönteiset arviot mutta eivät menestyneet taloudellisesti. 

Vuonna 2004 Hirsch pääsi mukaan komediaelokuvaan *Unelmien naapuri*. Hirsch näytteli myös independent-elokuvassa *The Mudge Boy*. Seuraavaksi hän esiintyi elokuvassa *Arjen kulissit*, ivallisessa tarinassa perheestä, jonka kulissit alkavat sortua vakavan tragedian seurauksena. Elokuvassa Hirsch näyttelee kipeää salaisuutta hautovaa perheen kuopusta, mutta tämäkään elokuva ei tuottanut suuria lipputuloja vaikka arvostelut olivatkin loistavat.

Vuonna 2005 Hirsch pääsi näyttelemään Heath Ledgerin tähdittämässä elokuvassa *Lords of Dogtown*, joka kertoo tositarinan tunnetuista rullalautailijoista 1970-luvulla. Elokuva julkaistiin 3. kesäkuuta 2005. Seuraavaksi ensi-iltansa sai *Alpha Dog*, muun muassa Justin Timberlaken, Anton Yelchinin, Bruce Willisin ja Sharon Stonen tähdittämä synkkä draama. Elokuvassa Hirsch esittää tosielämän Jesse James Hollywoodia. Elokuva sai ensi-iltansa vuonna 2006 Hirschin ollessa 21-vuotias.

Hirsch näytteli seikkailija Christopher McCandlessia vuonna 2007 elokuvassa *Erämaan armoille*, joka perustuu McCandlessin elämään. Elokuvaa on sanottu kauniiksi ja ihmisille ajateltavaa antavaksi. Se on Hirschin pääosaelokuvista varmasti tunnetuin ja parhaiten menestynyt. Hirschillä oli johtava rooli myös elokuvassa *Speed Racer*, joka sai ensi-iltansa 9. toukokuuta 2008. 

Elokuvassa *Milk* Hirschin roolihahmo puolustaa homoseksuaalien oikeuksia. Tämä Gus Van Santin ohjaama elokuva perustuu tositapahtumiin ja kertoo vuonna 1978 murhatun Harvey Milkin tarinan. Elokuva sai Oscar-ehdokkuuksia.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2001 | *Tuhon vietti* | *Wild Iris* | Lony Brevard |
| 2002 | *Kuoripoikien kosto* | *The Dangerous Lives of Altar Boys* | Francis Doyle |
| *The Emperor’s Club* | Sedgewick Bell |
| 2003 | *The Mudge Boy* | Duncan Mudge |
| 2004 | *Unelmien naapuri* | *The Girl Next Door* | Matthew Kiddman |
| *Arjen kulissit* | *Imaginary Heroes* | Tim Travis |
| 2005 | *Lords of Dogtown* | Jay Adams |
| 2007 | *Alpha Dog* | Johnny Truelove |
| *Erämaan armoille* | *Into the Wild* | Christopher McCandless |
| 2008 | *The Air I Breathe* | Tony |
| *Speed Racer* | Speed |
| *Milk* | Cleve Jones |
| 2009 | *Taking Woodstock* | Billy |
| 2011 | *Killer Joe* | Chris Smith |
| *The Darkest Hour* | Sean |
| 2012 | *Raakalaiset* | *Savages* | Spin |
| 2013 | *Prince Avalanche* | Lance |
| *Bonnie & Clyde* | Clyde Barrow |
| *Lone Survivor* | Danny Dietz |
| 2015 | *Ten Thousand Saints* | Johnny |
| *Just Jim* | Dean |
| 2019 | *Once Upon a Time in Hollywood* | Jay Sebring |
| *Never Grow Old* | Patrick Tate |
| 2020 | *Force of Nature* | Cardillo |
| *The Comeback Trail* | James Moore |
| 2021 | *Son* | Paul |
| *Trollhunters: Rise of the Titans* | Jim Lake Jr. (äänirooli) |
| *Midnight in the Switchgrass* | Byron Crawford |
|

Aiheesta muualla
----------------

* Emile Hirsch Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |